Document ID: /roh_data/filtered/swiss_laws_in_ROHinterleaved.jsonl.gz/27191

This text was translated from FR into Rumantsch Grischun.

Les réductions suivantes s’appliquent aux aménagements hydro-électriques pour lesquels une contribution d’investissement est versée conformément à l’art. 26 de la loi du 30 septembre 2016 sur l’énergie (LEne):a. aucune redevance hydraulique ne peut être perçue sur la puissance théorique totale d’une nouvelle installation (art. 24, al. 1, let. b, ch. 1, LEne) pendant le délai accordé pour sa construction et pendant les dix ans qui suivent sa mise en service;b. aucune redevance hydraulique ne peut être perçue sur la puissance théorique supplémentaire d’une installation existante qui a été notablement agrandie ou rénovée (art. 24, al. 1, let. b, ch. 2, LEne) pendant les dix ans qui suivent sa mise en service. Les réductions s’appliquent aussi aux impôts spéciaux mentionnés à l’art. 49, al. 2. Introduit par le ch. I de la LF du 22 mars 2019, en vigueur depuis le 1 janv. 2020  (RO 2019 3099; FF 2018 3539). RS 730.0

En cas d’ovras idraulicas, per las qualas vegn pajada ina contribuziun d’investiziun tenor l’artitgel 26 da la Lescha d’energia dals 30 da settember 2016 (LEn), valan las suandantas reducziuns:a. per in stabiliment nov (art. 24 al. 1 lit. b cifra 1 LEn) na dastgan vegnir incassads nagins tschains d’aua sin l’entira prestaziun brutta durant il termin permess per la construcziun e durant 10 onns suenter ch’il stabiliment è vegnì mess en funcziun;b. per in’amplificaziun u renovaziun considerabla d’in stabiliment existent (art. 24 al. 1 lit. b cifra 2 LEn) na dastgan vegnir incassads nagins tschains d’aua sin la prestaziun brutta supplementara durant 10 onns suenter ch’il stabiliment amplifitgà u renovà è vegnì mess en funcziun. Las reducziuns valan er per las taglias spezialas tenor l’artitgel 49 alinea 2. Integrà tras la cifra I da la LF dals 22 da mars 2019, en vigur dapi il 1. da schan. 2020 (AS 2019 3099; BBl 2018 3419). SR 730.0